Source: https://www.postimees.ee/6721401/riigikohus-helmele-riigikohus-ei-seadustanud-samast-soost-inimeste-oigust-solmida-abielu
Timestamp: 2019-07-20 18:09:52+00:00
Document Index: 6603208

Matched Legal Cases: ['Riigikohus ', 'riigikohus ', 'Riigikohus ', 'riigikohus ', 'Riigikohus ', 'riigikohus ', 'Riigikohus ', 'riigikohus ', 'riigikohus ', 'Riigikohus ', '§ 1']

Riigikohus Helmele: riigikohus ei seadustanud samast soost inimeste õigust sõlmida abielu - Eesti - Postimees: Värsked uudised Eestist ja välismaalt
Riigikohus Helmele: riigikohus ei seadustanud samast soost inimeste õigust sõlmida abielu
3. juuli 2019, 13:09
Rahandusminister Martin Helme otsesaates Otse Postimehest.
Riigikohus selgitab täiendavalt riigikohtu 21. juuni välismaalaste seadust puudutanud otsust, milles heidab ette rahandusminister Martin Helmele ekslikke järeldusi.
Postimees avaldab vastulause täismahus*
Postimehe saates «Otse Postimehest» (02.07.19) ja Postimehe paberlehes (03.07.19) järeldas rahandusminister Martin Helme ekslikult, et riigikohus seadustas 21. juuni otsusega samast soost inimeste õiguse sõlmida abielu. Riigikohus ei tegelenud oma otsuses küsimusega, kas samast soost inimesed peaksid Eestis saama sõlmida abielu. Nii on väär ja eksitav väide, et riigikohus otsustas, et Eestis on ka samast soost inimestel abielu õigus.
Ka ei tegelenud riigikohus küsimusega, milliste tingimuste täidetuse korral tuleb samast soost inimeste välismaal sõlmitud abielu lugeda Eestis kehtivaks. Riigikohus osutas üksnes, et «kuigi perekonnaseaduse järgi saavad abielu sõlmida üksnes naine ja mees (PKS § 1 lõige 1), siis loetakse Eestis kehtivaks ka välismaal sõlmitud samast soost inimeste abielu, mis on sõlmitud vastavalt rahvusvahelise eraõiguse reeglitele […]. Ka Euroopa Liidu õigusest võib tuleneda Euroopa Liidu kodaniku perekonnaliikme (sh samast soost abikaasa, registreeritud või faktilise partneri) tähtajaline elamisõigus liikmesriigis».
Eksväliministritest europarlamendi saadikud: ärge võimendage paremäärmuslaste mõju üle (8) Loe artiklit